Lohimaan uusi huoneistohotelli auki maaliskuussa | Yle Uutiset | yle.fi
19.2.2016 klo 15.52
Tervon Lohimaahan rakennettu uusi huoneistohotelli avataan maaliskuun alussa.
Huoneistohotellissa on kymmenen huoneistoa ja 20 vuodepaikkaa. Hotelli nostaa Lohimaan kokonaismajoituskapasiteetin 80 vuodepaikkaan.
Hotellin rakentaminen on maksanut noin 900 000 euroa ja rakentamiseen on saatu ely-keskuksen tukea 35 prosenttia kustannuksista. Lohimaan osuus on noin kolmannes. Hankkeeseen on lähtenyt pienillä osuuksilla myös paikallisia sijoittajia.
Tarve huoneistohotellin rakentamiseen on lähtenyt talviajokoulusta ja muista yritysvieraista. Hotellihuoneille on todettu olevan kysyntää etenkin kesälomakauden ulkopuolella yritysten ja perhejuhlamajoittujien keskuudessa.
Lohimaassa on uuden huoneistohotellin myötä yhteensä 22 hotellihuonetta. Majoitustoiminnan ohella Lohimaassa on lisätty ohjelmapalveluita yhteistyössä alan yrittäjien kanssa.
hotellitmajoitus- ja ravitsemistoimintaohjelmapalvelutmatkailuKulutustavarat ja -palvelut (Sektori)kesälomaElinkeino-, liikenne- ja ympäristökeskus (ELY)Rakentaminen & kiinteistötKysyntä ja tarjontaElämäntapa ja vapaa-aika